ธปท.เผยทุนสำรองประเทศเพิ่ม 400 ล้านเหรียญสหรัฐ
ธปท.เผยทุนสำรองประเทศเพิ่ม 400 ล้านเหรียญสหรัฐ อยู่ที่ระดับ 1.792 แสนล้านเหรียญสหรัฐ
17 ก.พ. 2555

ธปท.เผยทุนสำรองประเทศเพิ่ม 400 ล้านเหรียญสหรัฐ อยู่ที่ระดับ 1.792 แสนล้านเหรียญสหรัฐ 
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 10 ก.พ.ปีนี้ ว่าอยู่ที่ระดับ 1.792 แสนล้านเหรียญสหรัฐ หรือประมาณ 5.524 ล้านล้านบาท เพิ่มขึ้น 400 ล้านเหรียญสหรัฐ หรือประมาณ 1.23 หมื่นล้านบาท หากคิดอัตราแลกเปลี่ยนในปัจจุบันซึ่งอยี่ที่ระดับ 30.8 บาทต่อเหรียญสหรัฐ จากสัปดาห์ก่อนอยู่ที่ระดับ 1.788 แสนล้านเหรียญสหรัฐ หรือประมาณ 5.532 ล้านล้านบาท 
ขณะที่ ฐานะซื้อเงินเหรียญสหรัฐล่วงหน้าสุทธิ( Net Forward) อยู่ที่ระดับ 2.99 หมื่นล้านเหรียญสหรัฐ ลดลงเล้กน้อยจากสัปดาห์ก่อนซึ่งอยู่ที่ระดับ 3.1 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิซึ่งรวมทุนสำรองฯและฐานะซื้อเงินเหรียญสหรัฐล่วงหน้าด้วยนั้น อยู่ที่ระดับ 2.091 แสนล้านเหรียญสหรัฐ 
ทั้งนี้ คาดว่าทุนสำรองที่เพิ่มขึ้นน่าจะมีสาเหตุมาจากความจำเป็นในการเข้าซื้อเงินเหรียญสหรัฐทันทีในตลาดเงิน เพื่อดูแลค่าเงินบาทไม่ให้เคลื่อนไหวผันผวนมากเกินไป หลังจากปัจจัยในต่างประเทศผันผวนต่อเนื่อง